RST-kode

RST-kode anvendes af amatørradio operatører, kortbølgelyttere og andre radiohobbyfolk til at sammenfatte og udveksle information om kvaliteten af et radiosignal som modtages et givent sted. Koden består af 3 cifret tal, med et ciffer for hver vurdering af et signals læsbarhed (R), styrke (S) og tone (T). Koden blev udviklet i det tidlige 20. århundrede og var i bred anvendelse fra 1912.

Læsbarhed 
R står for "Readability" dansk læsbarhed. Læsbarhed er en kvalitativ vurdering af hvor let eller svært der er at opfatte informationen som sendes under transmissionen. Indenfor Morsekode telegrafi transmission, refererer læsbarhed til hvor let eller svært det er, at skelne de sendte tegn i meddelelsesteksten; i en stemme transmission, refererer læsbarhed til hvor let eller svært det er at forstå hvert udtalt ord korrekt. Læsbarhed er et mål på en skala fra 1 til 5.

 Ulæseligt
 Kun lige læseligt, nogle ord kan skelnes
 Læsbart med meget besvær
 Læsbart med stort set ingen vanskelighed
 Perfekt læsbart

Styrke 
S står for "Strength" – dansk styrke. Styrke er en vurdering af hvor stærk det modtagne signal er på modtagerlokationen. Selvom en præcis signalstyrke-meter kan bestemme en kvantitative værdi for signalstyrke, er denne del af RST-koden i praksis en kvalitativ vurdering, ofte baseret på radiomodtagerens S-meter på lokationen hvor der modtages. "Strength" er et mål på en skala fra 1 til 9.

 Svagt signal, næsten ikke observerbart
 Meget svagt
 Svagt
 Rimeligt
 Rimeligt godt
 Godt
 Moderat stærkt
 Stærkt
 Meget stærkt signal

Tone 
T står for "Tone". Tone anvendes kun ved morsekode og digitale transmissioner og bliver derfor udeladt ved stemmetransmission. Med moderne senderteknologi, er kvalitetsskavanker i sendermodulationen sjældne så de er typisk ikke hørbare. Tone er et mål på en skala fra 1 til 9.

 60 eller 50 a.c eller mindre, meget grov og bred
 Meget grov a.c., meget ru og bred
 Ru a.c. tone, ensrettet men ikke filtreret
 Ru tone, nogen spor af filtrering
 Filtreret ensrettet a.c. men stærk ripple-moduleret
 Filtreret tone, tydeligt spor af ripple-modulation
 Næsten ren tone, spor af ripple-modulation
 Næsten perfekt tone, svagt spor af ripple-modulation
 Perfekt tone, ingen spor af ripple eller anden uønsket modulation

Variationer 
Ek eksempel på en RST-rapport for en stemme transmission er "59", sædvanligvis udtalt "five nine" eller "five by nine", en rapport som indikerer en perfekt læsbarhed og et meget stærkt signal. Ekseptionelt stærke signaler bliver anvist ved det kvantitative tal i decibel, udover "S9", vist på modtagerens S-meter. Eksempel: "Your signal is 30 dB over S9."

Suffikser blev historisk tilføjet til at indikere andre signalegenskaber, og kan blive sendt som "599K":
 X: stabil frekvens (krystalstyret)
 C: "chirp" (frekvensskift når nøglet)
 K: nøgleklik

Fordi tegnet N i morsekode kræver mindre tid at sende end 9, under amatørradio contest hvor de konkurrerende amatørradio stationer alle anvender morsekode, bliver nitaller RST typisk forkortet til N så man modtager 5NN.

Kilder/referencer

Se også 
 SINPO
 QSL-kort

Eksterne henvisninger 
 Ham Radio RST Signal Reporting System for CW Operation, by Charlie Bautsch, W5AM

Radiohobby
Amatørradio
Kodninger